Zona de Jocs entre Esculapi i Ballmanetes | Ajuntament L'Escala\n13 agost 2018 General\nComença la construcció d'una àrea de jocs entre l'Esculapi i Ballmanetes\nLa setmana passada es van posar en marxa les obres d'adequació d'una zona de jocs entre l'escola l'Esculapi i la llar d'infants municipal Ballmanetes.\nAquest era un dels projectes més votats de l'edició dels Pressupostos Participatius de l'any passat. L'objectiu és convertir el que fins ara era un solar, en una àrea de jocs per a aquest entorn escolar. Aprofitant el desnivell del terreny es farà un tobogan i diferents espais, com un petit rocòdrom. A la part planera, hi haurà també diferents jocs i una porteria. També s'aprofita per millorar l'espai que hi ha davant l'escola l'Esculapi.\nEls treballs està previst que estiguin completats dins del mes de setembre.\nD'altra banda, pràcticament s'ha completat un altre dels projectes que estaven inclosos en els Pressupostos Participatius en aquesta mateixa zona. En aquest sentit, s'ha habilitat un carril bici i un millor itinerari per a vianants entre la zona escolar de l'Esculapi i el barri Rosa Lau. Hi ha una part que es fa pel carrer Àncora, que passa a ser d'un sol sentit de circulació per als cotxes. De l'altra, s'ha creat un espai per a vianants i ciclistes resseguint el carrer dels Recs i del Puig.\nAmb els 100.000 euros de topall que tenia cada projecte dels pressupostos participatius, s'ha pogut fer aquesta primera part d'aquest itinerari, que en una segona fase està previst que arribi fins a la zona de Riells de Dalt.


00:11:24 1 Intervenció\n1 Aprovació, si escau, dels esborranys de les actes de les sessions de 26 d'octubre i 3 de novembre de 2020.\n00:13:48 Sense intervencions\n2 Donar compte al Ple, de les actes de Junta de Govern Local dels dies 26 d'octubre, 2, 9, 16 i 23 de novembre de 2020. CIST2020000076\n00:13:53 Sense intervencions\n00:14:06 Sense intervencions\nDonar compte al ple de l'informe de morositat i període mitjà de pagament corresponent al 3r trimestre de 2020. CIST2020000068\n00:14:14 Sense intervencions\n5 Remetre al ple, per al seu coneixement, dels informes de control permanent i d'auditoria pública resultat de les actuacions portades a terme en el marc del Pla Anual de Control Financer de l'exercici 2019, així com de l'Informe Resum Anual sobre el Control Intern de l'exercici 2019, elaborat per la intervenció municipal de conformitat amb el previst a l'article 62.1 de les Bases d'Execució del Pressupost.\n00:14:31 2 Intervencions\n6 Aprovació del Protocol Local del Vendrell per l'abordatge de les violències sexuals en espais públics d'oci GCCR2020000006\n00:19:41 11 Intervencions\n7 Aprovació inicial de les bases reguladores dels ajuts per la reactivació de les activitats de restauració i dels centres d'estètica i bellesa afectats econòmicament per la Covid-19 del Vendrell. GSOE2020000048\n00:30:27 15 Intervencions\n8 Aprovació de la devolució de l'import corresponent a la bonificació de l'impost sobre els béns immobles de l'exercici 2019, de l'immoble ubicat al carrer Benvingut Socias núm. 32, 2n, B (núm. fix 98326809), més els interessos de demora corresponents, en reconeixement del dret a la bonificació de família nombrosa. GJUC2020000001\n00:47:46 Sense intervencions\n9 Declarar el desestiment de la mercantil BBVA SA del recurs de reposició presentat i estimar parcialment el recurs de reposició presentat per la mercantil Escola de Música i Auditori Plaça Tívoli SL. GJUC2020000017\n00:48:31 14 Intervencions\n10 Proposta de resolució presentada pel grup municipal de Som Poble-ERC-AM per la creació de la Comissió de la Reconstrucció. CIST2020000073\n01:15:23 22 Intervencions\n11 Proposta de resolució presentada pel grup municipal de Som Poble-ERC-AM per demanar el compliment de la Llei de Transparència per part de l'Ajuntament del Vendrell com de les seves empreses municipals amb participació pública. CIST2020000078\n01:40:33 57 Intervencions\n12 Proposta de resolució presentada pel grup municipal de Som Poble-ERC-AM per la municipalització i la gestió a través d'una empresa pública d'aquells serveis municipals que finalitzin els seus contractes. CIST2020000079\n02:26:36 24 Intervencions\n13 VProposta presentada pel grup municipal de Junts ple Vendrell per a l'elaboració d'un estudi de viabilitat d'usos educatius i/o culturals a la Cooperativa Agrícola del Vendrell. CIST2020000075\n03:03:30 21 Intervencions\n14 Proposta de resolució presentada pel grup municipal de Primàries Catalunya per tal que els membres del consistori rebaixin el 20% dels seus sous i indemnitzacions mentre durin les restriccions de mobilitat a causa del Covid-19. CIST2020000080\n03:41:58 23 Intervencions\n15 Moció presentada pel grup municipal de Junts pel Vendrell per implementar el servei de bus exprés a la Comarca del Baix Penedès. CIST20200000\n04:17:57 13 Intervencions\n16 Moció presentada pels grups municipals de Primàries Catalunya i Podem el Vendrell de la Marea Pensionista Serveis Usuaris Entitats Bancàries. CIST2020000077\n04:29:20 12 Intervencions\n17 Moció presentada pel grup municipal de Podem El Vendrell per tal de dotar de recursos econòmics, d'acompanyament institucional, logístics i emocionals que garanteixin la protecció i una nova vida per les dones víctimes de violència masclista. CIST2020000072\n04:37:49 7 Intervencions\n04:42:41 55 Intervencions\nAprovació, si escau, dels esborranys de les actes de les sessions de 26 d'octubre i 3 de novembre de 2020.\nDonar compte al Ple, de les actes de Junta de Govern Local dels dies 26 d'octubre, 2, 9, 16 i 23 de novembre de 2020. CIST2020000076\nRemetre al ple, per al seu coneixement, dels informes de control permanent i d'auditoria pública resultat de les actuacions portades a terme en el marc del Pla Anual de Control Financer de l'exercici 2019, així com de l'Informe Resum Anual sobre el Control Intern de l'exercici 2019, elaborat per la intervenció municipal de conformitat amb el previst a l'article 62.1 de les Bases d'Execució del Pressupost.\nAprovació del Protocol Local del Vendrell per l'abordatge de les violències sexuals en espais públics d'oci GCCR2020000006\nAprovació inicial de les bases reguladores dels ajuts per la reactivació de les activitats de restauració i dels centres d'estètica i bellesa afectats econòmicament per la Covid-19 del Vendrell. GSOE2020000048\nAprovació de la devolució de l'import corresponent a la bonificació de l'impost sobre els béns immobles de l'exercici 2019, de l'immoble ubicat al carrer Benvingut Socias núm. 32, 2n, B (núm. fix 98326809), més els interessos de demora corresponents, en reconeixement del dret a la bonificació de família nombrosa. GJUC2020000001\nDeclarar el desestiment de la mercantil BBVA SA del recurs de reposició presentat i estimar parcialment el recurs de reposició presentat per la mercantil Escola de Música i Auditori Plaça Tívoli SL. GJUC2020000017\nProposta de resolució presentada pel grup municipal de Som Poble-ERC-AM per la creació de la Comissió de la Reconstrucció. CIST2020000073\nProposta de resolució presentada pel grup municipal de Som Poble-ERC-AM per demanar el compliment de la Llei de Transparència per part de l'Ajuntament del Vendrell com de les seves empreses municipals amb participació pública. CIST2020000078\nProposta de resolució presentada pel grup municipal de Som Poble-ERC-AM per la municipalització i la gestió a través d'una empresa pública d'aquells serveis municipals que finalitzin els seus contractes. CIST2020000079\nVProposta presentada pel grup municipal de Junts ple Vendrell per a l'elaboració d'un estudi de viabilitat d'usos educatius i/o culturals a la Cooperativa Agrícola del Vendrell. CIST2020000075\nProposta de resolució presentada pel grup municipal de Primàries Catalunya per tal que els membres del consistori rebaixin el 20% dels seus sous i indemnitzacions mentre durin les restriccions de mobilitat a causa del Covid-19. CIST2020000080\nMoció presentada pel grup municipal de Junts pel Vendrell per implementar el servei de bus exprés a la Comarca del Baix Penedès. CIST20200000\nMoció presentada pels grups municipals de Primàries Catalunya i Podem el Vendrell de la Marea Pensionista Serveis Usuaris Entitats Bancàries. CIST2020000077\nMoció presentada pel grup municipal de Podem El Vendrell per tal de dotar de recursos econòmics, d'acompanyament institucional, logístics i emocionals que garanteixin la protecció i una nova vida per les dones víctimes de violència masclista. CIST2020000072


Servei d'Ajuts i Subvencions de l'Ajuntament d'Alpicat\nAquest és un servei ofert per l'Ajuntament d'Alpicat i prestat per LocalProm. D'acord amb el que disposa la llei orgànica 15/1999 de Protecció de Dades, l'afectat accepta que les seves dades personals, així com també les que pugui facilitar en el futur, es recullin i es tractin en un fitxer la titularitat del qual és Serra & Sullà Consultors SL , amb domicili a C/ Castell Baix, 1, 25400 Les Borges Blanques. L'entitat recull aquestes dades amb la finalitat d'informar-lo sobre les pròpies activitats i és una informació necessària per acomplir aquest propòsit. Així mateix, l'afectat autoritza a Serra & Sullà Consultors SL a remetre-li qualsevol tipus d'informació que consideri convenient sobre les activitats que realitza. L'afectat pot exercir els drets que li reconeix la Llei i, en particular, els d'accés, rectificació, cancel·lació i oposició a les dades per mitjà d'escrit que pot dirigir a info@butlletilocaldesubvencions.com\n© 2014 Ajuntament d'Alpicat


Reaccions internacionals a la sentència del 'procés' - À Punt\nReaccions internacionals a la sentència del 'procés'\nLa líder escocesa, Nicola Sturgeon, reafirma el seu suport al procés sobiranista i el grup dels Verds en el Parlament Europeu demanen l’alliberament dels condemnats.\nNicola Sturgeon en una imatge d'arxiu (Russell Cheyne) / Reuters\n14 d'octubre 2019 - 14:21\nLes condemnes del Tribunal Suprem als líders independentistes de Catalunya, que sumen vora cent anys de presó, han suscitat la resposta d’autoritats i mitjans de comunicació internacionals.\nUna de les reaccions més immediates ha sigut la de la primera ministra d’Escòcia, Nicola Sturgeon, qui ha valorat la resolució judicial de “terrible”. “Aquests polítics han sigut empresonats per tractar de permetre que la ciutadania catalana trie pacíficament el seu propi futur”, ha publicat en el seu compte de Twitter, a més d’expressar la seua solidaritat amb els condemnats i les seues famílies.\nEl grup dels Verds en el Parlament Europeu ha emés un comunicat on demana al govern espanyol alliberar els líders del ‘procés’. La formació, de la qual forma part el partit de l’exvicepresident català Oriol Junqueras, considera que, “després de dos anys d’injusta presó preventiva”, la resolució és “desproporcionada” i només serveix per a aprofundir en la crisi política.\n“Després d’aquesta sentència, demanem urgentment al govern espanyol que treballe per a alliberar els líders polítics condemnats utilitzant els mitjans legals més efectius. No pot haver-hi una solució política per a la crisi catalana amb els líders polítics empresonats”, ha manifestat la presidenta del grup, l’eurodiputada alemanya Ska Keller.\nLa sentència ha arribat el mateix dia en què el Tribunal de Justícia de la Unió Europea celebra la vista per a resoldre la qüestió plantejada pel Suprem sobre la possible immunitat parlamentària d’Oriol Junqueras, triat eurodiputat en els comicis a l’Eurocambra del 26 de maig passat. “99 anys de presó per a castigar una idea no-violenta. En la història europea, aquest dia estarà marcat amb el segell de la infàmia, però també aquell dia en què la independència es va fer evident”, ha publicat en les seues xarxes socials Gérard Onesta, del Consell Regional d’Occitania i exvicepresident del Parlament Europeu.


Per un sí o per un no | Variacions\n14 Març 2015\t/ 0 comments\nDesolació a les files independentistes perquè el CEO diu que el “no” guanyaria en un hipotètic referèndum sobre la secessió. Tots els opinadors i analistes habituals corren a buscar explicacions a aquest fet, insòlit en el recent i triomfant recorregut d’això que anomenem procés, i la majoria d’ells carreguen els neulers a les formacions polítiques declaradament sobiranistes. Segons aquestes opinions, semblaria que la falta de generositat i els càlculs partidistes han portat al refredament de les bases independentistes i a un cert desencís. Si aquesta és tota l’anàlisi política que són capaços de fer, és que no ens mereixem ni tan sols el dret d’aspirar a un estat independent.\nJo, que sóc declaradament independentista des de força abans que poguéssim donar per inaugurat el procés, intento mirar-ho amb una mica de fredor i tranquil·litat. Si pensava que la independència havia de ser el nostre nord polític quan érem quatre gats els que la defensàvem, no saltaré per la finestra ara que, en el pitjor dels casos, ens diuen que el 44% dels votants estan per un estat propi. Això és molt més, infinitament més, del que mai havíem tingut. I no puc pas pensar que aquest moviment popular farà figa per la primera enquesta que ens diu que els altres són més.\nL’explicació, a parer meu, és ben simple. Els partidaris de mantenir la unitat de l’Estat espanyol, finalment comencen a dir-ho. No em refereixo pas als recalcitrants, als nacionalistes espanyols, als defensors a ultrança d’un estat monolític, als partidaris de l’assimilació cultural o als que ideològicament (i legítimament, faltaria més) estan alineats amb els partits que creuen que la independència és un mal negoci… No. Em refereixo a la gent normaleta. A la que, sense grans teories al darrera, amb la informació de què disposen mirant quatre programes televisius, pensen bonament que ja estem més o menys bé tal com estem. Em refereixo als desmobilitzats. Tinguem-ho clar: entre la població capaç de mobilitzar-se i de prendre consciència política clara a favor d’un projecte determinat, els independentistes som, avui, gran majoria. Però les decisions realment democràtiques, no són aquelles que prenen els, diguem-ho així, implicats. Les decisions democràtiques de debò són aquelles en les quals opinen també les persones que no fan una gran aposta ideològica en cap sentit, aquelles que no trobareu defensant cap grup polític, ni cap moviment social, ni cap postura fortament consolidada. I aquests, ves per on, és ara que comencen a pronunciar-se amb una mica de claredat.\nÉs lògic. Després de cinc anys de fortes mobilitzacions a favor de la independència, ara comença a estar clar que no es tracta d’un fenomen passatger, que parlem d’una tendència política que tindrà recorregut i permanència en el nostre sistema polític i que de cap manera podrà ser obviada en el futur immediat i a mig termini, com a poc. És ara, per tant, que tots aquells que no fan un seguiment permanent, estable, implicat, conscient i informat de la vida política, comencen a dir-hi la seva. I l’statu quo té molta força. Si no tens una postura clara cap a una banda o altra, optes per quedar-te com estàs. Lògic.\nPerò això havia de passar. Fins ara els independentistes hem estat en la cresta de l’onada. On fire, que diuen. Triomfants, si voleu fer-ho una mica èpic. Tot de cara: manis brutals, arguments a gavadals, discursos brillants, emocions a flor de pell… Tot era nou. Si hem de ser sincers, ni tan sols els convençuts de fa temps ens n’acabàvem de saber avenir. L’èxit era, per a l’independentisme, una cosa desconeguda. I ens hi vam acostumar de seguida. Quan les enquestes i els primers resultats electorals que donaven preeminència a l’independentisme es van anar repetint ho vam convertir en una veritat absoluta i inamovible. Ens semblava que ja no hi havia marxa enrere, que cap altra enquesta no ens tornaria a dir que som menys que els altres.\nPerò, un cop assumida i superada la foguerada, el pèndol comença a situar-se a l’altra banda perquè la ciutadania que mai no s’havia plantejat seriosament l’opció independentista pren consciència de la necessitat de dir-hi la seva. Ara bé, si un resultat de 48 a 44 desfavorable a l’independentisme és l’extrem màxim de l’oscil·lació del pèndol, ja podem estar contents; continuem estant en molt bona posició. No era lògic pensar que seguiríem creixent sense aturador i que no hi hauria inflexió en sentit contrari. I no crec pas que això ara estigui passant perquè els independentistes, ni els que som un cigronet en mig de la massa, ni els partits ni les entitats que suposadament han de liderar el moviment, ho hàgim fet especialment malament. Ben al contrari, seria ara que cometríem un greu error si comencéssim a buscar culpables d’un canvi de tendència que forma part de la més pura lògica.\nEls que no defensen la independència s’estan començant a comptar. Perquè fins ara no ho havien fet. Només vèiem els que no dubtaven, els partidaris insubornables de la unitat de l’estat, els militants dels partits unionistes, els migrats grups arrenglerats en les entitats de la societat civil que han mirat d’organitzar-se, i quatre més. Però el gruix dels ciutadans que no s’arrengleren gairebé mai al costat de cap causa general, ara veuen que els toca dir alguna cosa sobre la independència, i un bon percentatge d’ells fan cas del discurs unionista, ja sigui el més arnat i ranci (PP, PSOE i UPyD), ja sigui el més renovat i exitós (Ciutadans i Podemos). De fet, però, aquesta reacció i el seu reflex en les enquestes, no deixa de ser un èxit de l’independentisme. Som definitivament en l’agenda pública, fins i tot en la dels detractors més virulents del dret a decidir. I en això sí que no hi ha marxa enrere: formem part del paisatge polític normalitzat, i no poden fer-hi res. I és justament per això que un percentatge significatiu dels no implicats comencen a sumar la seva veu als que opten per mantenir l’statu quo. M’atreviria a dir, fins i tot, que és inevitable.\nPerò no perdem els nervis. Això, de fet, només vol dir que és ara que comença el repte veritable. Fins ara tot plegat era força fàcil: érem part del tsunami i surfejàvem per damunt de l’onada amb alegria. Ara, però, ja hem caigut de l’onada i ens toca nedar. De valent. De convençuts a favor de la independència jo crec que no n’hi ha pas menys que abans; el que cal, ara sí, és convèncer els que mai no s’havien pronunciat amb claredat en cap sentit. Els experts en enquestes, d’aquesta gent, en diuen indecisos. Doncs això mateix. Aquests són els que ens faran fer el tomb, o no.\nI ara, quatre idees per ser optimistes. El 27 de setembre, sigui quin sigui el resultat de les eleccions, passarà una cosa inèdita a Catalunya. Les forces polítiques obertament partidàries de la independència tenen moltes opcions de guanyar. Està per veure si conjuntament obtindran una hipotètica majoria absoluta. Però està clar que les dues forces majoritàries seran obertament independentistes. Això, amics i amigues, no havia passat mai. Per molt que CiU (i ja veurem si la U d’aquestes sigles cau) vulgui liderar el procés, fins ara mai no ha concorregut a unes eleccions dient en el seu programa que aposta per la independència. Aixo passarà per primer cop el setembre. I no és poca cosa. Tinguem o no majoria absoluta, els nostres representants democràtics tindran una força parlamentària inèdita per a l’independentisme. Si els resultats electorals no són suficients per emprendre el camí efectiu de la independència, com a mínim seran suficients per mantenir viu el projecte i continuar treballant per fer-lo realitat, més aviat o més tard. A favor nostre, no hi ha dubte, tenim i tindrem un estat mesell que cada cop que es pronuncia amb claredat ens aplana més el camí de la independència perquè amb els seus exabruptes fabrica partidaris de la secessió. En el fons, formar part d’un estat tan lamentable és un actiu a favor de la independència. Ens fan part de la feina que hauríem de fer nosaltres.\nI doncs, queda clar que no tenim la feina feta. Ni molt menys. L’error era pensar que ja ho teníem al sac. Ara probablement comencem a tenir una fotografia més fidedigna de la realitat. I no ens agrada tant com voldríem. Què hi farem. Oi que som demòcrates? Doncs continuem treballant per tal que les urnes, d’una manera o altra, ens donin la raó.\nCEO, enquestes, independència, no, política, SI


Olot celebrarà aquest dissabte la primera edició del Fòrum Cerveser - Garrotxa Digital\nOlot - Publicat a les 12:06\nDesprés que el passat mes d’abril es celebrés la tercera edició de la fira de la cervesa artesana, Olot vol postular-se com a capital de la cultura cervesera amb la realització de la primera edició del Fòrum cerveser de la Garrotxa.\nEl propòsit d’aquest fòrum és, a més de tastar i promocionar la cervesa artesana de productors locals i catalans, realitzar xerrades formatives sobre la producció de la cervesa, entaular conversa amb productors cervesers, entre d’altres.\nDani Verdaguer: Promocionar el producte local de cares a les cerveses, cada cop més, amb gent de fora que s’incorporarà i explotar aquest punt que crec que està en alça i que pot aportar coses molt bones a la ciutat.\nA més de degustar les 4 cerveses artesanes nascudes a la Garrotxa i 4 convidades de les comarques gironines, s’hi podran trobar concerts al llarg del dia, corrandes, xerrades i diversos tallers relacionats amb la cultura i la producció de la cervesa.\nJordi Tallant: La idea no és fer una fira convencional, sinó donar coneixement del producte, que la gent pugui mostrar les seves inquietuds cap als diferents estils, com es fa el producte, quines característiques té cada estil…\nEl fòrum cerveser es celebrarà a la plaça del Mig d’Olot, amb l’objectiu de dinamitzar el nucli antic de la ciutat, i tindrà lloc des de les 10 del matí a les 10 del vespre.


Entrades de %s 20 Setembre, 2021\nEl 18 de setembre va tindre lloc en el Centre Social del barri Marxuquera, a Gandia, el curs d'Acolliment de Scouter, el segon que fem després del realitzat el passat 4 de setembre a La Nucia.\nCom ja vam explicar, l'Etapa d'Acolliment al Scouter es defineix com el període inicial d'adaptació a la realitat scout per a qualsevol adult que desenvolupa una funció, responsabilitat o càrrec en una secció o grup scout. Està dirigida a tota persona que inicia la seua marxa com scouter, sense distinció de la labor que realitze. Amb ell, pretenem facilitar la incorporació dels voluntaris al seu kraal i ensenyar-los les eines necessàries per a complir el seu compromís en les millors condicions, així com mostrar-li una perspectiva àmplia de la seua responsabilitat, els seus objectius i les seues expectatives.\nEl mes vinent donaran principi dos cursos MAT per part de la nostra escola «Ensenya de Fusta», amb els quals scouters de la nostra federació donaran continuïtat a la seua formació.\nTagsAS, curs, gandia\nPublicat en: Activitats, Activitats de les Agrupacions, Portada, Rover Moot


Notícies - Televisió de Sant Cugat ja emet des dels nous estudis de l'avinguda de Cerdanyola\nTelevisió de Sant Cugat ja emet des dels nous estudis de l'avinguda de Cerdanyola\nel 19/des/06 Adria Claramunt Societat PDF\nTelevisió de Sant Cugat ha estrenat nou local a l'avinguda de Cerdanyola, al costat del concessionari Autocugat. La nova seu de la televisió local comporta una inversió d'uns 900.000 euros i permetrà una millora de les condicions laborals dels treballadors.\nAquesta inversió de Televisió de Sant Cugat es tradueix en un local de 425 metres quadrats, en una sola planta, amb una façana exterior amb vistes a la serra de Collserola.\nAixí ho descriu el director de la televisió local, Romà Ventura.\nTall incrustat: Romà Ventura\nÉs una superfície de planta de 425 metres i tot està en la mateixa planta. A més, tenim un traster de 40 metres.\nA la part interior, hi estan situats el control d'edició i un plató de quatre escenaris diferents. El director de la televisió ha celebrat aquest canvi d'ubicació. El trasllat permetrà que els professionals de TV Sant Cugat no es vegin limitats per l'espai físic com ha passat fins ara en les instal·lacions del carrer Sant Martí.\nAra tenim un espai físic que no ens limita com passava fins ara.\nPel que fa als continguts d'aquesta nova etapa, la televisió local vol seguir centrant-se en les notícies de l'actualitat de la ciutat, així com ampliar els esports, la informació econòmica i de les entitats.


Les bondats de congelar aliments | Revista | EROSKI CONSUMER\nAquesta forma de conservació allarga la vida útil dels aliments i allunya la possibilitat de contreure infeccions alimentàries\nEl temps és or durant la setmana. De dilluns a divendres, amb prou feines podem dedicar uns minuts a elaborar dinars i sopars. De manera que obrir el congelador, agafar un recipient amb un plat cuinat i, una vegada descongelat, poder gaudir-ne és tot un avantatge. El congelador ha tret més d'un de dificultats, però també té altres beneficis:\nProlonga la vida útil dels aliments, ja que redueix o inactiva la proliferació de microorganismes.\nAllunya les possibilitats de contreure infeccions alimentàries. La tecnologia del fred prevé malalties transmeses pels aliments.\nPermet tenir aliments a mà tot l'any, malgrat la seva estacionalitat. Això ajuda a millorar la qualitat de la dieta: com més oferta d'aliments saludables, més equilibri dietètic.\nContribueix a evitar el malbaratament d'aliments i a estalviar diners (es poden guardar, per exemple, sobres de menjar ja cuinat).\nEvita pèrdues de temps importants (viatges per a comprar aliments frescos).\nAra bé, el congelador també té algun inconvenient, com el de provocar un consum elevat d'energia. Amb tot, amb unes mínimes cures és possible controlar-ho: la temperatura a l'interior serà de -18ºC i no inferior, les gomes hauran d'estar en bon estat i ajustar-se bé, i no haurà d'haver-hi una capa de gel superior a tres mil.límetres de gruix.\nPa i sobres\nLa majoria dels aliments es poden congelar, però la forma de congelació varia. Tot depèn de les seves característiques i propietats. En concret, el pa és el que millor es conserva quan se sotmet a aquest procés i, si sobra, és millor congelar-lo com més aviat millor, ja que conservarà la textura original.\nTambé és aconsellable congelar el menjar que hagi sobrat al més aviat possible. Això permet estalviar temps (l'invertit cuinant) i diners (els destinats a l'elaboració del plat). Per fer-ho de manera correcta, s'ha d'esperar que el menjar s'hagi refredat. Si s'introdueix calent al congelador, s'elevarà la temperatura que hi ha a l'interior de l'aparell i això afectarà la conservació correcta de la resta d'aliments que hi hagi guardats.\nEl que no es congela\nQuan es congelen, no tots els aliments conserven bé les propietats organolèptiques (olor, sabor, color i textura), per això alguns no s'han de conservar d'aquesta manera:\nPastissos o coques. El més apropiat és consumir-los frescos o, si no és possible, conservar-los a la nevera no més de 4 dies. La congelació fa que s'esquerdin i, en descongelar-los, que perdin textura i consistència.\nGuisats. En aquests, la part més grassa es diposita al fons i forma una massa sòlida. Quan es descongelen, es perd part del sabor.\nMaionesa: Perd la textura i també sabor quan es descongela.\nFruites. Com que tenen una gran quantitat d'aigua a l'interior (superior al 90% del seu pes), la congelació a casa genera grans cristalls de gel a l'interior de l'aliment que n'afecten la textura. És millor congelar-les cuites o trossejades i cobertes d'almívar.\nVerdures. Com les fruites, la textura que tindran una vegada fora del congelador no serà la mateixa que la de l'aliment fresc. Si es trossegen, aquesta situació millora.\nOu amb la pela o ou dur. És un cas especial. Es pot congelar sense la pela.\nAlgunes d'aquestes excepcions no s'apliquen si la congelació la fa la indústria alimentària, perquè hi aplica una tècnica anomenada "ultracongelació", que consisteix a aconseguir una temperatura molt baixa en un període de temps molt curt.\nPer a congelar...\nLa forma de congelar sol generar dubtes. Aquests són alguns consells per a maximitzar la seguretat alimentària i també el sabor i la textura dels aliments:\nCom més petita sigui la mida de l'aliment, millor es congelarà (és millor filetejar la carn i embolicar els talls per separat en paper de cuina transparent).\nEl peix i la carn han d'estar nets i sense vísceres abans de congelar-los.\nSi es compren productes congelats, cal transportar-los amb bosses isotèrmiques i guardar-los al més aviat possible per a mantenir la cadena de fred.\nFarem servir el criteri First in, first out (FIFO), que es tradueix com "el primer que entra, el primer que surt". És a dir, ordenarem els aliments de manera que consumirem primer els que han entrat en primer lloc al congelador.\nLa millor manera de congelar és deixar-ho a l'interior de la nevera. La temperatura ha d'estar entre 1 i 5 graus centígrads.\nMai s'han de descongelar els aliments a temperatura ambient, perquè els microorganismes es poden reproduir a gran velocitat.\nUn aliment descongelat no s'ha de tornar a congelar mai, ja que els microorganismes es reproduirien amb més velocitat en tornar a descongelar-lo. I és que un aliment congelat pot tenir microorganismes. A 18 graus sota zero (és l'habitual en un congelador casolà) és molt difícil que els microorganismes es reprodueixin, però no és impossible. A una temperatura igual o inferior a 70 graus sota zero, que només aconsegueixen congeladors industrials, sí que es deté del tot el creixement microbià.


Ferrofet, Premi de Conciliació de la Vida Laboral i Familiar\nSou aquí: Inici Notícies Ferrofet, Premi de Conciliació de ...\nLa empresa Ferrofet Catalana, que forma part del Grup Pujol i que té la seva seu a Mollerussa, va ser guardonada ahir dia 18 de Juny amb el premi Conciliació de la Vida Laboral i Familiar, de la XIII edició dels Premis Empresarials i Institucionals “Família”, organitzats pel Grup d'Entitats Catalanes de la Família i patrocinats per FIATC Assegurances. Aquest acte va ser presentat per el Sr. Daniel Arasa, president del GEC, i en el qual també va tenir lloc una conferència per part de la Sra. Núria Chinchilla, directora del Centre de Família i Treball de l'IESE sobre el tema de "La integració de la vida laboral i familiar: És possible en temps de crisi?"\nAquests premis Empresarials i Institucionals 'Família' van néixer l’any 1995 i pretenen guardonar empreses o institucions que duguin a terme accions de mecenatge, patrocini o ajuda adreçades de forma directa a la vida de la família, l’entorn familiar o a afavorir el reconeixement del paper de la família dins la societat.\nEl Sr. Josep Balagué, director del departament de Recursos Humans, va mostrar la seva satisfacció en el moment de recollir l’esmentat guardó, agraint en nom de tot el personal de Ferrofet, i especialment en el de totes les dones que hi treballen, al GRUP D’ENTITATS CATALANES DE LA FAMÍLIA, per la distinció otorgada a l'empresa.\n"La nostra, és una empresa ubicada a les Terres de Ponent, a Mollerussa, i és una mica singular, per que dins del sector de la construcció va ésser la primera fa 10 anys i avui continua encara éssent l’única en que la gran majoria són dones, amb una feina que tradicionalment han vingut fent els homes. A més la majoria d’aquestes dones tenen fills, i fins i tot ni hi ha més de 10 que ja tenen néts, que moltes han accedit al món del treball per primer cop, amb una edat en que no totes les portes es troben obertes i a més amb un horari, que permet compaginar la feina amb la cura dels fills i la família.", va explicar Balagué.\nEntre altres entitats guardonades en aquesta XIII edició dels Premis Família varen estar: Caja Mediterráneo, Ingenio, Establiments Viena, CIRE i DSN Resizing.\nCategoria/es: Actes,Grup Pujol,Prefabricats Pujol,Premis.\nRecollida del premi per part del director de RRHH, Sr. Josep Balagué\nFotografia amb els representants de totes les entitats guardonades\nDelegació de les dones de Ferrofet que van assistir a l'entrega del premi


Tret de sortida als Jocs d’Hivern amb Maeva Estevez com a abanderada d’Andorra - Altaveu el diari digital d'Andorra\nTret de sortida als Jocs d’Hivern amb Maeva Estevez com a abanderada d’Andorra\nLa surfista de neu ha representat el Principat en la desfilada d’atletes a la cerimònia inaugural a l’estadi olímpic de Pequin mentre que Carola Vila, ja aquest dissabte, serà la primera tricolor a competir\n04/02/2022 (14:00 CET)\nEl moment en què Maeva Estevez sortia a l'estadi amb la bandera d'Andorra. SFGA\nEls Jocs Olímpics d’hivern ja estan en marxa. La cerimònia d’inauguració que s’ha celebrat a Pequin ha donat el tret de sortida a dues setmanes de proves, en les quals participaran fins a cinc andorrans. Una d’elles, la surfista de neu Maeva Estevez, ha estat l’abanderada del Principat en la desfilada dels atletes.\nEls Jocs han començat aquest divendres i s’allargaran fins al 20 de febrer. Andorra ha enviat fins a cinc representants. En esquí de fons, Carola Vila serà la primera a debutar. Ho farà aquest dissabte en la prova de 7,5 quilòmetres d’skiathlon. L’altre participant tricolor en esquí de fons, Irineu Esteve, saltarà a la palestra el diumenge, en la prova de 15 quilòmetres.\nCaldrà esperar el dimarts per iniciar la participació del Princpat en esquí alpí. Joan Verdú participarà en el supergegant. Cande Moreno és l’altra representant andorrà en aquesta modalitat.\nEsteves, amb la bandera abans de sortir a l'estadi / FAE\nEn surf de neu, Maeva Estevez serà l’atleta del Principat. Competirà el dimecres dia 9. Ho farà amb la moral que dona el fet d’haver estat la portadora de la bandera tricolor durant la cerimònia d’inauguració que s’ha celebrat a l’estadi olímpic de Pequín. Ha estat l’única representant andorrana en un acte en el qual, justament, s’ha intentat evitar massificació per reduir els riscos de contagi amb el coronavirus.\nA l’acte d’inauguració també ha assistit la ministra de Cultura i Esports, Sílvia Riva. Hi serà a la Xina fins el 10 de febrer, segons s’ha indicat a través d’un comunicat. La voluntat és “poder donar el màxim de suport als cinc esportistes andorrans participants i representants del país”. A banda, l’agenda també preveu trobades amb altres ministres desplaçats a terres xineses.\nRiva, amb l'estadi Olímpic al darrere / SFGA


El Saló Gourmets 2021\nEl mes vinent d'octubre comença el Saló Gurmets 2021. Zermat serà present des del 18 d'octubre fins al dia 21 i està localitzat en la comunitat de Madrid.\nEnguany, el Saló Gourmets 2021, celebra la seva 34 edició consecutiva, i on ja podem trobar expositors i informació sobre múltiples sectors com ara la restauració, hostaleria, distribució, servei d'àpats i comerç especialitzat.\nCom en cada any el Saló Gourmets es nodreix de diferents activitats, zones temàtiques i premis a les millors idees i productes. Les activitats d'enguany inclouen campionats, concursos i taules rodones en diversos aspectes del món de la gastronomia. En les zones temàtiques, durant el transcurs del Saló Gourmets 2021, es podrà gaudir, conèixer i tastar producte.\nNo podem oblidar, com en tota fira reconeguda, el moment de lliurar premis sobre diferents aspectes relacionats amb, la gastronomia i el món vitivinícola, com a gratitud al reconeixement i esforç de les persones i/o organitzacions.\nVull cita prèvia en l'estand de Zermat\nEnvasadoras Zermat, en el seu stand, el rebrà amb una mostra de les millors envasadores al buit per al sector alimentari, i també una mostra de les millors talladores i llescadora del mercat, les Cortadoras Graef.\nTenir en compte el millor equipament, maquinària o accessoris en qualsevol cuina que vulgui aconseguir l'excel·lència s'ha convertit en una part tan important com treballar amb els millors aliments per a preparar els millors plats.\nSi és una empresa en funcionament o té al cap començar un projecte relacionat amb el sector de l'alimentació, li interessa visitar el Saló Gourmets 2021 a Madrid.\nReservar ara una cita al stand de Zermat\nSaló Gourmets 2019 vs Saló Gourmets 2021:\nL'any 2019, la convocatòria 33 del Saló Gurmets 2019, va tancar amb un increment del 18% en els visitants rebuts. Sens dubte tot un rècord per a l'organització de la fira i per part dels expositors gran agraïment per ser possible brindar l'oportunitat de donar a conèixer productes, novetats, tendències i noves receptes a tanta gent interessada i relacionada amb el sector.\nPer motius de la situació sanitària Saló Gurmets ha hagut d'esperar fins a aquest 2021 per a poder una altra vegada a celebrar-se amb totes les garanties per als seus convidats com per a les persones que participen.\nVegi aquest vídeo del 33SG, 33 Saló Gourmets en 2019\nEnvasadoras Zermat present al Saló Gourmets 2021:\nDesprés d'una llarga espera , per *fi podem anunciar que estarem a la seva disposició en el 33SG d'aquest 2021.\nLi esperem amb moltes ganes i il·lusió, estem situats en el PAVELLÓ 4 ESTAND 4F16 DEL 18 Al 21 D'OCTUBRE. Començarem junts la fira un dilluns i estarem a la seva disposició fins al mateix dijous.\nAtenció: IMATGE DESCARREGABLE per a guardar les dades d'ubicació de Zermat en el 34SG\nL'equip de Zermat forma part d'aquest gran esdeveniment i podrà trobar en el nostre estand la gamma més completa d'envasadores al buit perquè la seva cuina aconsegueixi el nivell professional que necessita.\nEn l'àmbit d'envasament al buit, veurà in situ, una representació de les envasadores preferides pels nostres clients avalades pels nostres 40 anys en el sector.\nÉs el moment de poder veure en funcionament el nostre catàleg, així com de parlar directament amb els nostres assessors especialitzats en envasament al buit i sistemes d'envasament. Persones que ja han assessorat múltiples empreses de diferents sectors.\nReservi ara una cita en el 34SG\nA la seva disposició també li oferirem la selecció de Cortadoras Graef, les millors talladores i llescadores del mercat, específiques per a donar a la seva cuina un pas més cap a l'excel·lència.\nZermat, des de l'any 2002, és importador de la línia industrial de Cortadoras Graef. Màquines de la més alta qualitat, fabricades a Alemanya, que combinen perfectament amb la gamma d'envasadores Zermat per a les tasques de llescat i envasat al buit d'aliments en tota mena de cuines i negocis, especialment en els d'alimentació.\nVull conèixer tota la gamma Graef\nQue més ofereix el Saló Gourmets 2021:\nNo sols visitem el Saló Gourmets 2021 per a veure la seva part més professional, sinó que també assistim a un esdeveniment gastronòmic on experimentem diferents sensacions com l'olfacte, gust i vista.\nVeure cuinar els millors xefs del moment en el Show Cooking, així com degustar receptes de tendència a l'alça i descobrir aliments frescos que són novetat en el sector de l'alimentació, pot ser un motiu per a acostar-se a aquest esdeveniment a Madrid.\nGaleria d'imatges del Saló Gourmets 2019\nOn se celebra el Saló Gourmets 2021\nAquest esdeveniment se celebra a Madrid, en IFEMA.\nAquí els deixem la ubicació del Saló Gourmets 2021.\nSi requereix alguna sol·licitud especial:\nEn el cas de voler veure algun model de maquinària especifico o de concertar cita en el nostre estand en alguna hora en concret, posi's en contacte amb nosaltres a través del nostre email avui mateix.\nSi us plau, indiqui el seu nom, empresa, telèfon i email.o bé empleni el nostre formulari de contacte:\nL'esperem al PABELLÓ 4 STAND 4F16 DEL 18 AL 21 D'OCTUBRE .\n¿Coneix les envasadores Zermat?\nEn el cas que vulgui conèixer una mica més la nostra empresa i com el podem ajudar, li convidem que llegeixi aquests articles per a conèixer tots les nostres solucions:\nPosted in Actualidad, Blog, Uncategorized @ca


La Sagrera de Santa Eulàlia de Ronçana - Fires, festes, oci i llocs per visitar.\nLa Sagrera, el barri primigeni del poble de Santa Eulàlia de Ronçana, està situada a l'entorn de l'església parroquial de Santa Eulàlia, a la dreta del torrent del Rector. És a la zona nord del terme municipal, a prop del límit amb Bigues i Riells, a ponent del Tenes i de la carretera BV-1435. Històricament era el centre del municipi, però aquesta funció l’ha anat cedint a favor del Rieral, que ha esdevingut l'autèntic nucli principal de Santa Eulàlia de Ronçana.Diversos són els elements arquitectònics que caracteritzen aquest barri històric del municipi.\nLa rectoria de Santa Eulàlia és un edifici, de planta en forma de “L” , de planta baixa, pis i golfes, d'origen medieval (anterior a la segona meitat del segle XIV) que va ser reconstruït entre els segles XVI i XVII. De l’edifici primitiu conserva part de l’estructura i un gran arc de diafragma al pis que comunica amb l’església, a més d'elements arquitectònics com les mènsules de pedra que sostenen les bigues o una sitja excavada al terra. Va ser restaurada el 1981.\nAls costats del portal adovellat s’obren sengles finestres de llinda amb la data de 1683 inscrita. A la llinda de la obertura central del pis, sortida a un balcó de baranes forjades, hi ha una inscripció a la llinda molt deteriorada. La única finestra de les golfes és d'arc pla, damunt la qual hi ha la biga que sostenia de corriola. El tractament dels murs combina el revestit d'arrebossat als pisos superiors i la pedra vista a la base. A l'interior es conserven elements com els sostres amb bigues de fusta suportades amb mènsules de pedra, els arcs motllurats de les obertures i les alcoves, les portes...\nA l'entorn de l'església hi ha el conjunt de cases del passatge de la Sagrera. Es tracta de quatre edificis entre mitgeres construïts entre els segles XVII i XVIII, coneguts com Can Bassa, Cal Mestret, Can Minguell i Ca l'Elies. Durant el segle XX i XXI han estat molt reformats. Una cinquena casa, Can Colom, ha estat reconstruïda i no manté la tipologia pròpia. Mentre que Cal Mestret i Can Minguell són a dos vents, Can Bassa i Ca l’Elies ho són a tres vents. Aquesta última presenta un gran portal adovellat amb camper gravat a la clau.\nLes façanes de tramuntana de totes quatre cases han estat molt reformades i s'hi han obert diverses finestres d'arc pla arrebossat. El revestiment dels murs és arrebossat i pintat, excepte els dos primers nivells de Ca l'Elies, que estan repicats i presenten la pedra vista.\nCa l'Espardenyer és una masia d'origen medieval que va ampliar-se durant el segle XVI. L'estructura primitiva és a la part posterior de l'edifici actual, amb els murs d'encofrat de tàpia amb un sòcol de pedra i el sostre empostissat. El segle XVI es van incorporar dos cossos nous. La reforma del segle XVII va configurar el volum actual.\nEdifici de planta quadrangular estructurat en dues crugies, de planta baixa i pis i coberta a dues vessants.. A nivell del pis trobem dues finestres d'arc pla arrebossat, entre les quals s'hi intercala un rellotge de sol on s'hi llegeix "1839 / ME FECIT ANDREAS MAS". El parament dels murs combina l'encofrat de tàpia i la pedra i argamassa, que s'han revestit parcialment amb morter.\nEs desconeix quin era el seu nom original. Durant el segle XIX la casa havia estat en mans de la família Mas (es coneixia per Can Berga), que eren successors dels Vidal i dels Torres. L'origen del nom de Ca l'Espardenyer es remunta a principi del segle XX, quan la va adquirir Joan Rosàs, espardenyer d’ofici. Després de l'espardenyeria, la casa va funcionar uns anys com a hostal.\nCan Turell és una masia del segle XVII que va consolidar-se entre els segles XVIII i XIX com una casa de tres crugies de tipologia clàssica, de planta baixa i pis. La família Turell s'hi va instal·lar a mitjans del segle XIX, quan Josep Turell va arribar al poble per treballar com a mosso a la rectoria. Durant la segona meitat del segle XX es va reformar per adaptar-la com a habitatge modern.\nLa crugia dreta fou afegida posteriorment i no segueix la tipologia dels altres. Per aquest motiu, el portal d'accés està descentrat. És d'arc de mig punt ceràmic amb els brancals de pedra i sobre el seu eix té un finestral de llinda amb l'anagrama IHS i l'any 1617. El tractament exterior dels murs és arrebossat pintat, amb els angles cantoners amb els carreus escairats vistos. A la façana de ponent hi ha adossat el pou antic.\nSanta Eulàlia de Ronçana - La Sagrera (La Font del Rector)\nLa font del Rector està situada al nord del barri de la Sagrera, al costat del torrent del Rector. Entre les múltiples disputes suscitades entre els veïns i el rector pel domini de la font, cal destacar el plet de 1669 entre el veïnat i el rector Esteve Conill. Aquestes disputes es van perllongar en el temps fins la segona meitat del segle XX.\nS’accedeix a la font baixant dos graons d’obra. La font o brollador metàl·lic es troba fixat a un mur, desembocant el raig d’aigua en una pica rectangular. Sobre la font hi ha una inscripció que diu: " LA FONT / DEL / RECTOR / SETEMBRE 1962". Aquesta placa es va col·locar l’any que la font va ser arranjada. Uns pedrissos a les bandes tanquen el recinte en forma de “U”, convertint el lloc en un espai de repòs.\nCom arribar a La Sagrera de Santa Eulàlia de Ronçana ?


L'Hospital Universitari Sagrat Cor opera el primer cas de Pectus Excavatum amb la nova tècnica Taulinoplastia | Ventura Medical Technologies\nL’Hospital Universitari Sagrat Cor opera el primer cas de Pectus Excavatum amb la nova tècnica Taulinoplastia\nL’Hospital Universitari Sagrat Cor de Barcelona, membre del Grup Quirón, ha realitzat amb èxit la primera intervenció quirúrgica de Pectus Excavatum mitjançant la tècnica de la Taulinoplastia. El Dr. Laureano Molins, juntament amb el seu equip, Dr. Juan J. Fibla i Dr. Jorge Hernández, han estat els responsables de l’operació a un pacient de 18 anys afectat de Pectus Excavatum. Aquesta ha estat la primera intervenció a Catalunya de l’any 2017.\nEl Doctor Laureano Molins, cap de servei de cirurgia toràcica del Sagrat Cor i del Clínic i gran expert en la cirurgia del Pectus Excavatum mitjançant la Tècnica de Nuss, està començant a indicar la Taulinoplastia per a la reparació del Pectus Excavatum “per tenir uns similars bons resultats i menor possibilitat de complicacions”.\nEl Dr. Molins ha destacat que “la intervenció ha anat molt bé i el pacient ha evolucionat molt favorablement, amb poc dolor i ben controlat, donat d’alta en 48 hores. Valorem de forma molt positiva la simplicitat d’aquesta tècnica i el fet que el pacient es recuperi més ràpidament. És una tècnica molt poc invasiva i per tant poc dolorosa”.\nL’Hospital Universitari Sagrat Cor, on s’ha dut a terme l’operació de Pectus Excavatum amb la nova tècnica de la Taulinoplastia, pertany a la Xarxa Hospitalària d’Utilització Pública (XHUP) des del 15 de juliol del 1985, any de la creació d’aquesta important xarxa sanitària catalana. Aquest centre hospitalari, fundat entre les dècades dels 60/70, ofereix totes les especialitats medicoquirúrgiques, de les quals destaquen la cirurgia toràcica, la cirurgia cardíaca, la neurocirurgia, la cirurgia ortoplàstica i l’oncologia, entre d’altres. Compta amb un prestigiós equip de professionals, una valuosa vocació investigadora i docent, i un model de gestió basat en un sòlid compromís amb la qualitat.\nGràcies a la qualitat del seu equip mèdic, el centre està acreditat com a hospital docent per la Facultat de Medicina de la Universitat de Barcelona i per a la preparació de metges especialistes (MIR) pel Ministeri de Sanitat i Consum. També té acords amb altres universitats catalanes i estrangeres per a formació de pregrau i postgrau.\nEn els pròxims mesos es duran a terme més intervencions de Pectus Excavatum al mateix Hospital Universitari Sagrat Cor i en altres centres com: a l’Hospital Clínic de Barcelona, dirigida pel Dr. Laureano Molins; a l’Hospital Universitari General de Catalunya, de la mà del Dr. García Paricio; a l’Hospital Vall d’Hebron, dirigida pel Dr. Manuel López, Cap del Servei de Cirurgia Pediàtrica; a l’Hôpital Nord-Centre Hospitalier Universitaire de Saint Étienne, amb el Dr. Olivier Tiffet, Cap del Servei de Cirurgia Toràcica, al capdavant; i en altres centres del territori espanyol.


Help:Continguts - Wikispecies\nWikispecies és un directori d'espècies estretament relacionat amb la Viquipèdia, l'enciclopèdia lliure . És escrita de manera col·laborativa pels seus lectors. Els següents articles contenen instruccions i informació sobre la lectura, autoria i participació en aquest lloc.\nAquesta pàgina cobreix l'edició bàsica de wikitext. Si ja estàs familiaritzat amb ella, pots anar directament a Help:Generalitats de Wikispecies\n2 Edició de pàgines\n3 Mostra previsualització\n4 Edicions menors\n5 Resum de la modificació\n6 Format d'estil i encapçalats\n6.1 Negretes i cursives\n7.1 Quan enllaçar?\n7.2 Com enllaçar?\n7.3 Terminacions alternatives\n8 Llocs relacionats\nT'agradaria contribuir amb Wikispecies? Aquí et donem un tutorial adaptat de la Viquipèdia, per mostrar com editar les pàgines de Wikispecies.\nWikispecies és un directori d'espècies editat col·laborativament en el qual tu pots contribuir. Aquesta sèrie de pàgines et donarà els coneixements i habilitats bàsiques que necessites per començar a ajudar-nos a construir amb aquest projecte.\nCada pàgina parlarà sobre una característica útil del programari wiki, una petita guia d'estil i contingut, informació sobre la comunitat de Wikispecies o les principals polítiques i convencions de Wikispecies.\nRecorda que aquest és un tutorial, no una pàgina de política definitiva o un manual complet. Si vols més detalls, al llarg del programa d'aprenentatge hi ha enllaços a pàgines de la Viquipèdia amb més informació.\nTambé hi haurà enllaços a espais on podràs practicar el que està aprenent. Aprofita l'oportunitat de provar coses noves i jugar amb el programari. Ningú es molestarà si t'equivoques experimentant en aquestes àrees de pràctica, així que diverteix-te i aprèn el que puguis fer.\nNota: La ubicació dels enllaços esmentats en el tutorial suposa que estàs utilitzant el disseny de pàgina predeterminat. Si esteu identificat com a usuari registrat i has canviat les teves preferències predeterminades, és possible que es trobin en altres ubicacions.\nComençarem amb la característica wiki més bàsica de totes: editar. Amb l'excepció de poques pàgines protegides, cada pàgina wiki té un enllaç a la part superior que diu «modifica» (edit). Aquest enllaç et permet fer exactament el que diu —editar la pàgina que estàs veient—. Els llocs com aquests on qualsevol pot editar qualsevol cosa són coneguts com wikis.\nIntenta-ho! En una finestra nova obri la zona de proves de Wikispecies i fes clic a l'enllaç «modifica». Veuràs el codi font d'aquesta pàgina. Escrigui alguna cosa concís o divertit o simplement «hola». Després guarda i veuràs el que has fet.\nUna característica important per començar és utilitzar la vista prèvia fent clic a «Mostra previsualització», que et permet veure com es veurà la pàgina després de la teva edició, fins i tot abans de guardar-la. Intenta fer una edició a la zona de proves, després fes clic al botó «Mostra previsualització». Tots cometem errors i aquesta funció ens permet veure'ls immediatament abans de desar la pàgina. Si crees l'hàbit d'usar «Mostra previsualització» abans de publicar les edicions, s'estalviarà un munt de problemes amb altres editors. També et permet provar canvis de format sense modificar realment l'article fins que estiguis satisfet.\nAixò és especialment important si penses realitzar altres canvis a la pàgina. És bona pràctica guardar només una vegada per mantenir ordenat l'historial de la pàgina. Guardar menys seguit és també una manera d'evitar conflictes d'edició, que es produeixen quan dos editors tracten de canviar una pàgina al mateix temps. No obstant això, per canviar grans quantitats de text has de considerar fer-ho en etapes successives (per exemple, un paràgraf a la vegada) perquè altres puguin seguir les teves edicions més fàcilment.\nSi ja esteu identificat com a usuari registrat, pots marcar l'edició com «Edició menor» marcant la casella corresponent abans de desar. Això s'utilitza per mostrar als altres que la seva edició no és una cosa substantiu. No hi ha cap directriu estricta sobre el moment de fer això, però sens dubte les correccions ortogràfiques i canvis de format de menor importància com l'addició d'un espai o un enllaç wiki són edicions menors. En altres paraules, el canvi de la presentació és generalment de menor importància, però la modificació del contingut no ho és. En cas de dubte, no marquis la casella.\nAbans de prémer «Desa», es considera una bona pràctica escriure un breu resum de la(es) teve(s) canvi(s) en la caixa de resum entre la finestra d'edició i els botons «Desa» i «Vista prèvia». Pot ser bastant concís; per exemple, si acabes esmenar un "error tipogràfic», la gent sabrà que vas fer una correcció ortogràfica o de puntuació menor o algun altre canvi petit.\nFormat d'estil i encapçalats\nNegretes i cursives\nQuan editis text, necessitaràs funcions diferents a les d'un processador de textos normal.\nLa wiki pot acceptar algunes etiquetes HTML, però la majoria de la gent fa servir el llenguatge wikitexto incorporat, el qual està dissenyat per facilitar l'edició. Les etiquetes wiki més utilitzades són les negretes i cursives. Les negretes i cursives s'obtenen en envoltar una paraula o frase amb múltiples apòstrofs:\n''cursives'' es representa com cursives. (2 apòstrofs)\n'''negretes''' es representa com negretes. (3 apòstrofs)\n'''''negretes cursives''''' es representa com negretes cursives. (2 + 3 = 5 apòstrofs)\nEls títols (encapçalaments) i subtítols són una manera fàcil de millorar l'organització d'un article. Si observes dos o més temes diferents en discussió, pot separar el teu article inserint una capçalera per a cada secció.\nLes capçaleres es creen d'aquesta manera:\n==Encapçalament de nivell superior== (2 signes iguals)\n===Subtítol=== (3 signes iguals)\n====Encapçalament de nivell inferior==== (4 signes iguals)\nSi un article té almenys tres encapçalats, es generarà automàticament una taula de continguts (índex o sumari). Tracta de crear una capçalera a la zona de proves de Wikispecies. S'afegirà automàticament a la taula de continguts de la pàgina.\nUna de les coses que fa Wikispecies en combinació amb Wikipedia útil i addictiva és la extens llista d'enllaços interns entre wikis. Aquests enllaços fàcilment creables permeten als usuaris accedir a informació relacionada amb l'article que estan llegint.\nLa forma més fàcil d'aprendre com enllaçar és estudiar els articles de Wikispecies i imitar com el seu codi està escrit. Si estàs tractant de decidir si fer un enllaç o no, pensa el següent: «Si hagués de llegir això, ¿aquest enllaç seria útil per a mi?».\nQuan vulguis fer un enllaç a una altra pàgina de Wikispecies (demoninado enllaç wiki) has de posar la paraula o frase entre dobles claudàtors, així:\nPer exemple, si vols fer un enllaç a, diguem-ne, Wikispecies:Contributing to Wikispecies, seria:\nAixí mateix, recorda que en Wikiespecies els enllaços es creen automàticament, de manera que si poses dobles claudàtors al voltant d'una paraula es crea un enllaç i, per això, cal anar amb compte per evitar ambigüitats.\nSi vols canviar el nom de l'enllaç a l'article que vols, pots afegir un nom alternatiu mitjançant l'addició d'un signe de barra vertical «|» al final de l'enllaç de l'article (SHIFT + BACKSLASH en la majoria dels teclats).\nPer exemple, si vols fer un enllaç amb l'exemple anterior, però volies fer servir «meu text», el escriuries així:\nPer veure l'article, [[Article X|meu text]]...\nPer veure l'article, meu text...\nperò enllaçaria a «Article X».\nQuan desitges pluralitzar el títol d'un article (o afegir qualsevol altre sufix) per a un enllaç, pots afegir lletres addicionals fora dels dobles claudàtors.\nPer exemple, escriuries:\nApareixerien com a referències enllaçades.\nWikispecies és un de diversos projectes de la Fundació Wikimedia. Wikipedia és per a articles en prosa sobre temes considerats enciclopèdics (juntament amb alguns temes que normalment es troben en un almanac).\nQualsevol article que simplement defineix una paraula o frase curta —que pots trobar en un diccionari típic— i no es pot expandir a una entrada enciclopèdica, ha de ser transferit al projecte germà de Wikipedia, Viccionari. Una base de dades comuna per a continguts compartits està en desenvolupament.\nPer a una llista de tots els projectes relacionats, vegeu la llista completa de projectes Wikimedia. Els enllaços més comuns apareixeran en aquesta pàgina d'ajuda.\nEn lloc de tota la URL, pots utilitzar un enllaç wiki similar a un de manera regular Wikispecies, però amb un prefix especial. Per exemple,\n[[:wiktionary:ca:casa|wiktionary:ca:casa]] o [[:wikt:ca:casa|wikt:ca:casa]] enllaçarà a la definició al diccionari de la paraula «casa»\nwiktionary:ca:casa o wikt:ca:casa\npots amagar «wiktionary:ca:» amb l'addició del caràcter d'una barra vertical:\nCom es va explicar anteriorment, el resultat serà:\nEls altres projectes tenen dreceres similars:\nMeta-Wiki pot ser vinculat mitjançant «meta::» o «m:»\nWikibooks pot ser vinculat mitjançant «wikibooks::» o «b:»\nWikisource pot ser vinculat mitjançant «wikisource::» o «s:»\nWikiquote pot ser vinculat mitjançant «wikiquote::" o «q:»\nWikiversity pot ser vinculat mitjançant «wikiversity::» o «v:»\nLes edicions de Viquipèdia en altres idiomes poden ser vinculades mitjançant l'abreviatura de la llengua, per exemple, «el:» o «nl» són vincles a les viquipèdies en anglès i neerlandès, respectivament. També es poden fer posant «w:» abans d'un enllaç, el que resultarà en un enllaç a la Viquipèdia en anglès.\nSi vols enllaçar un lloc fora de la Wikipedia, gairebé sempre ha d'anar sota l'encapçalament «Enllaços externs» al peu de l'article.\nLa manera més fàcil de crear un enllaç és simplement escriure a la URL completa de la pàgina que vols establir el vincle. Si vols fer un enllaç a Google, tot el que ha de fer és escriure:\nAutomàticament, la wiki tractarà aquest text com un enllaç (com s'ha fet amb la direcció de dalt) i mostrarà l'adreça web en cru, inclòs el «http://». A la pràctica, no es veu aquest format molt seguit, ja que les URL en cru no són atractives i amb freqüència no dóna cap pista del que el lloc és realment\nPerquè l'enllaç mostri alguna cosa diferent de l'adreça URL, utilitza un claudàtor a cada extrem. Si vols fer un enllaç a Google, escriviu:\nAixò mostrarà l'enllaç com un nombre entre claudàtors, així: . Aquest format és útil sobretot per a citar fonts dins d'un article. Sembla una nota a peu de pàgina, de manera que és millor utilitzar-la com a tal (per exemple, seguint una cita directa o una declaració que requereix una font). Evitar aquest ús: «D'acord amb , l'última lluna plena del segon mil·lenni es va produir l'11 de desembre de 2000».\nSi vols que aparegui el vincle amb el text que especifiqui, afegiu un títol alternatiu després de la direcció, separats per un espai (no una barra vertical). Així que si vols que l'enllaç aparegui com Cercador de Google, escriu:\n[http://www.google.com/ Cercador de Google]\nNota: l'ús de certs caràcters, com una barra vertical (|) en un URL, farà que l'enllaç falli; però, el protocol HTTP proporciona la capacitat d'especificar qualsevol caràcter en una URL com a equivalent hexadecimal en la representació ASCII, de manera que pots, per exemple, escriure %7C en comptes de la barra vertical.\nQuan es col·loca la secció «Enllaços externs», els enllaços han d'aparèixer en format de llista no numerada:\nRetrieved from "https://species.wikimedia.org/w/index.php?title=Help:Contents/ca&oldid=8591826"


Avui s’ha presentat la campanya “Complicitats que maten” a Vic | Complicitats que maten\n← No amb la nostra universitat\nL’acadèmic israelià Ilan Pappé s’adhereix a la campanya “Complicitats que Maten” →\nAvui s’ha presentat la campanya “Complicitats que maten” a Vic\nPosted on 20/11/2013\tby complicitatsmaten\nAquesta tarda han presentat, a l’Espai ETC de Vic, la campanya “Complicitats que maten” contra els convenis de col·laboració entre la UVic i universitats israelianes. L’acte ha servit per presentar el manifest on s’exposen els motius per boicotejar aquests acords fets públics la setmana passada. Hi han intervingut Meritxell Verdaguer, representant de la campanya; Sami Abdul-Jawad, metge palestí resident a Vic; Steve Cedar, activista polític i jueu; i Pau Muñoz, membre del Sindicat d’Estudiants dels Països Catalans (SEPC) a la Universitat de Vic.\nLes intervencions han començat amb una exposició sobre quina serà la campanya. “Es tracta d’una campanya informativa que no es planteja com un atac a la UVic ni al seu govern, sinó com una demanda perquè la UVic trenqui els acords universitats d’Israel, que no són alienes al sistema de control institucionalitzat i fragmentació territorial a la que es veu sotmès el poble palestí”, ha comentat Verdaguer. El sistema universitari i els instituts de recerca israelians estan profundament implicats en la recerca militar i els projectes de desenvolupament armamentístic.\nPer la seva banda, el metge palestí Sami Abdul-Jawad ha volgut posar èmfasi a la campanya Boicot, desinversions i sancions (BDS), a la que també es suma “Complicitats que maten”, i ha insistit en que “no es tracta d’una campanya violenta”. Steve Cedar, activista polític i jueu, ha enumerat personalitats jueves que s’oposen a la repressió israeliana als territoris palestins i ha desvinculat absolutament aquest tipus de campanya amb l’antisemitisme, igual que ha condemnat les polítiques d’ocupació i apartheid d’Israel als territoris palestins. Les intervencions les ha tancat Pau Muñoz, del SEPC-UVic, amb la lectura d’un comunica que ha anunciat la seva adhesió al manifest.\nLa campanya s’ha fet pública amb més d’un centenar d’adhesions entre les quals destaquen les d’estudiants de la UVic, les d’organitzacions i persones de la comarca d’Osona com l’Associació Casal Claret, Antoni Iborra i Isa Basset; i altres adhesions com les d’Arcadi Oliveres, Julià de Jòdar, Txarango i Cesk Freixas. Des d’avui, les adhesions es poden fer al blog de la campanya, on també s’hi pot trobar informació sobre els convenis esmentats.\nLa campanya continua ara amb un cicle d’exposicions fotogràfiques sobre Palestina, a Vic. “Dones palestines sota l’ocupació israeliana”, una exposición de la fotògrafa Patricia Bobillo es pot veure des d’avui i fins el dia 2 de desembre a l’Espai ETC. La mostra compta també amb l’exposició “Viatge al dia a dia d’un conflicte”, que es pot visitar a la taverna La Nyàmera i “Itinerari palestí”, que es troba al Cafè de l’Orfeó. Pels propers mesos hi ha previstes xerrades, projeccions de documentals i més exposicions.\nAnotació | Aquesta entrada s'ha publicat en Complicitats que maten i etiquetada amb campanya, presentació, Vic. Afegiu a les adreces d'interès l'enllaç permanent.


percissió cop de cap\nFiesta popular en Tarragona\n138 de 250\nTipos de evento: Fiesta mayor , Pasacalles , Festivales , Fiestas infantiles\nDescripción: Presentem un grup de percussió novedós que parteix de ritmes mediterranis i amb una posada en escena molt especial. Els vint timbalers/eres demostrem com aquest tipus d'espectacle pot encavir-se en qualsevol tipus ...\nPublicado el 25/09/2007 16:23:02 | 291 visitas\nPresentem un grup de percussió novedós que parteix de ritmes mediterranis i amb una posada en escena molt especial. Els vint timbalers/eres demostrem com aquest tipus d'espectacle pot encavir-se en qualsevol tipus d'esdeveniment a l'aire lliure sense posar-nos cap límit al tipus d'actuació: correfocs, cercaviles, processons, rua dels Reis Mags, amenitzacions de tot tipus de festes... Entre l'ampli repertori actual, destaca una versió d'un toc del Ball de bastons de Cambrils on fem una particular adaptació amb els timbalers/eres que “piquen i donen”.\nSom una colla de timbalers/eres de totes les edats que ens uneix les ganes de tocar, cridar i fer vibrar el públic amb les bones vibracions dels COP DE CAP\nCap al mes de maig de 2003, va ser quan per primera vegada un grup de timbalers es començaren a trobar per assatjar per tal de crear un grup de percussió com a secció de la Colla Gegantera Tota l'Endenga. Alguns d'aquells intrèpits percussionistes, ja havien format part del grup de timbals d'aquesta entitat que durant anys havia acompanyat la desapareguda colla de diables del barri de l'Eixample de Cambrils.\nL'objectiu primordial a curt termini era contribuir a l'espectacular correfoc de la Nit del Foc que des de 1992 organitza Tota l'Endenga la primera setmana de setembre. En un bon principi van començar a assatjar al Centre cultural, lloc on aviat es va canviar per la Cripta de l'Ermita de la Mare de Déu del Camí. Amb tots aquests canvis el nombre de timbalers/eres anava augmentant i a principis de juliol ja superàvem la vintena. Les primeres baquetes trencades, una dotzena de cançons, més timbals i cada dia més cares noves: allò s'havia de provar al carrer. Precisament aquell mes fou quan es donà l'emotiu debut dels COP DE CAP amb l'animada actuació a la processó de la Mare de Déu del Carme. La primera actuació sota les carretilles seria acompanyant el Ball de diables Cagarrieres de Cambrils, en un correfoc a Riudoms. Més tard va venir la memorable actuació a Tivissa, quan una quarentena de timbalers/eres vam fer trontollar els fonaments de les cases d'aquell poble tan entrenyable. Segur que els de l'orquestra també se'n deuen enrecordar de com també vam animar el ball (això sí, sense timbals).\nLes següents setmanes abans de la Nit del Foc del dia 6 de setembre vam acumular més assatjos, més timbalers/eres, més butllofes als dits i sobretot més nervis. Les 3.000 persones assistents com a públic al correfoc van enmudir davant de l'impacte que va suposar la presència de tots aquells timbals. L'expectació per part del públic, contrastava amb el cor com un puny que teníem nosaltres perquè tot sortís bé.\nEls COP DE CAP obrien el pas a les cinc colles de diables presents al correfoc, que va finalitzar amb l'esplectacle final de la colla de Diables de Massalfar (País Valencià). En motiu de la Festa Major del dia 8 de setembre, vam fer la novedosa posada en escena amb la que els vam acompanyar en cercavila a les dues parelles de gegants de Tota l'Endenga. Les ulleres de sol dels timbalers/eres evidenciaven que la festa ja la portàvem arrossegant des del dia abans. Entre el mes de setembre i octubre a més dels habituals assatjos, vam fer tasques com a escola de percussió, amb una quinzena de nens i nenes que s'han interessat per aquest instruments.\nEn aquesta etapa hem tingut un altre canvi de local d'assaig, i ara mateix ens cedeixen les instal·lacions del Club de Tir de Cambrils dins de la zona esportiva municipal. Tanmateix els problemes no s'han acabat i hem hagut d'avançar l'hora de finalització dels assatjos, per tal de respectar el descans d'un veí. Amb tot aquest pericle de canvis de llocals d'assaig, s'evidencia una vegada més la manca d'espais per les activitats lúdiques que encara té el nostre poble (o ciutat, com vulgueu).\nDesprés de l'estiu 2003', i aprofitant l'habitual sequera d'actuacions de l'hivern, hem anat ampliant el repertori, hem confeccionat una indumentaria especial i hem perfeccionat aspectes artístics. Per si no fos poc que una quarentena de cambrilencs es trobin dos dies a la setmana per assatjar, entre les particularitats de la formació d'aquest grup hi ha el fet que tenim una representació de timbalers/eres de diferents pobles veïns com Mont-roig del Camp, Montbrió del Camp, Riudecanyes i Vinyols i els Arcs.\nPresentem un grup de percussió novedós que parteix de ritmes mediterranis i amb una posada en escena molt especial. No ens posem cap límit al tipus d'actuació: correfocs, cercaviles, processons, rua dels Reis Mags, amenitzacions de tot tipus de festes... tot s'hi val en el repertori dels COP DE CAP\nOpiniones de Percissió COP de CAP


El ministeri laical del Catequista | Tarraconense\nEl ministeri laical del Catequista\nEl Papa Francesc amb la Carta apostòlica Antiquum ministerium (10.5.2021), ha instituït el ministeri laical del Catequista i orienta cap al futur els ministeris que fins ara eren només de lector i d’acòlit, sense fer distincions entre homes i dones. Recentment (3.12.2021), es va publicar una Carta de la Congregació per al Culte diví, que acompanyava l’edició del Ritu d’institució de Catequistes, amb notes explicatives sobre el ministeri del Catequista, els requisits necessaris per a rebre’l i la celebració de la institució. El ministeri del catequista és un servei estable que es presta a l’Església local segons les necessitats pastorals identificades pel Bisbe, i realitzat de manera laical, com ho exigeix la naturalesa mateixa del ministeri. Té com a fonament la condició comuna de ser batejats i el sacerdoci reial rebut en el sagrament del Baptisme. Té estabilitat i no pot ser repetit. No obstant això, l’exercici del ministeri pot i ha de ser regulat pel que fa a la durada, als contingut i a les modalitats.\nEls catequistes, pel Baptisme, estan cridats a ser corresponsables en l’Església local per a l’anunci i la transmissió de la fe. «Catequitzar és, en certa manera, dur algú a escrutar aquest Misteri en tota la seva dimensió […] Es tracta de procurar comprendre el significat dels gestos i de les paraules de Crist, els signes realitzats per Ell mateix […] En aquest sentit, la finalitat definitiva de la catequesi és posar algú no només en contacte sinó en comunió, en intimitat, amb Jesucrist» (Joan Pau II Catech. tradendae, 5). I no serà el mateix un catequista en terres de missió que un que treballi en les Esglésies d’antiga tradició. No tots els «catequistes» han de ser instituïts, ja que aquest ministeri té «un fort valor vocacional, que requereix el degut discerniment per part del Bisbe» (AM n. 8). Per contra, és absolutament convenient que tots ells rebin, a l’inici de l’any catequètic, una benedicció o un mandat eclesial públic amb què se’ls confia aquesta funció. Ja que són veu de la Paraula, i a prop dels Lectors.\nPoden ser elegits ministres catequistes entre els que realitzen de manera més específica el servei del primer anunci de la fe o en la fase del precatecumenat, quan col·laboren amb els pastors, els padrins i els diaques, per trobar les maneres més coherents del primer anunci de l’Evangeli, sensibilitzant envers la fe i la conversió. Podran guiar la pregària comunitària, especialment la litúrgia dominical en absència del prevere o diaca; l’assistència als malalts; la guia de les celebracions exequials; la formació d’altres catequistes; la coordinació d’iniciatives pastorals; la promoció humana; l’ajuda als pobres; el foment de les relacions entre la comunitat i els ministres ordenats. Aquesta amplitud i varietat de funcions no ens ha de sorprendre: l’exercici d’aquest ministeri laical expressa plenament les conseqüències de ser batejat i, en la situació particular de la presència inestable de ministres ordenats, és participació en la seva acció pastoral. Això és el que afirma el Dret Canònic (cànon 517 §2), quan preveu la possibilitat d’encomanar a una persona que no té el caràcter sacerdotal una participació en l’exercici de la cura pastoral d’una parròquia, sempre sota la moderació d’un prevere. Cal que tots ens formem perquè, en endavant, no vegem en el Catequista un substitut del prevere o del diaca, sinó un fidel laic que viu el seu baptisme en fecunda col·laboració i corresponsabilitat amb els ministres ordenats, per tal que la seva atenció pastoral arribi a tothom.


La Vall de Camprodon | Vallter 2000 - Estiu\nLa Vall de Camprodon, un gran atractiu natural a l’estiu!\nMolt a prop de Vallter 2000 es troba la Vall de Camprodon: un paisatge típic muntanyenc que es presenta com un dels racons més emblemàtics on gaudir de la muntanya, la naturalesa i l’aire pur.\nUn dels principals atractius de la Vall de Camprodon consisteix a descobrir la carena formada pel pic de Bastiments, el pic de la Dona i la serra del Costabona. De fet, les altituds més destacables es troben a l’eix de muntanyes que separen el Vallespir del Ripollès.\nLa vall és el recer d’una àmplia varietat d’animals, típics de la zona. Els visitants podran admirar des del el mussol pirinenc, el gall fer, la perdiu banca, l’àguila daurada o el trencalòs fins al gat salvatge, la marta o la marmota.\nPer a més informació es pot consultar el següent enllaç.\nLa Vall de Camprodon està formada pels municipis de Llanars, Molló, Sant Pau de Segúries, Setcases i Vilallonga de Ter.\nGràcies a l’Associació de Comerç i Turisme de la Vall de Camprodon i la Mancomunitat, es pot consultar en directe la situació meteorològica del territori a través de webcams.\nA l’estiu, la Vall de Camprodon és consolida com un destí turístic de referència. Durant la seva estada, els visitants poden gaudir de totes les activitats lúdiques, culturals i naturals que s’hi poden fer, amb el grup d’amics o la família. Tot i això, es caracteritza especialment per ser l’escenari d’una infinitat de propostes esportives a l’aire lliure, gràcies a les moltes rutes que es poden recórrer, ja sigui a peu o en BTT.\nEl patrimoni de la Vall de Camprodon\nLa Vall de Camprodon compta amb un ric patrimoni natural, gastronòmic, cultural, històric i arquitectònic que no deixa indiferent a ningú:\n· Patrimoni natural: La Vall de Camprodon es coneix per la seva diversitat natural, en què es poden viure de ben a prop valors ecològics i paisatgístics típics de l’alta muntanya i del fons de la vall. Més informació.\n· Patrimoni històric, arquitectònic i cultural, representat per totes les esglésies, santuaris, ermites, oratoris, mostres d’art, tancats de pedra, jaciments arqueològics, entre d’altres. Més informació.\n· Patrimoni agroalimentari i gastronòmic: La tradició ramadera i agrícola, ben present en el territori, és un segell de presentació de la Vall de Camprodon. De fet, la producció i elaboració de producte agroalimentari sempre ha estat un dels motors més importants de la seva economia. Més informació.\nLa Vall de Camprodon és el destí ideal per viure l’estiu amb els cinc sentits, ja que ofereix propostes per a tots els gustos. Des d’endinsar-se en el seu passat històric a través d’esglésies o emblemàtics edificis arquitectònics, fins a deixar-se endur pels senders, rutes i paisatges de l’alta muntanya.


Entorn cultural - Localitzacions - Calella Film Office\nLocalitzacions a l’entorn cultural\nEl Refugi antiaeri del Parc Dalmau va posar-se en funcionament l’any 1937 per a protegir la població civil dels bombardeigs aeris. Tenia capacitat per albergar a 3.600 persones. Forma part de la Xarxa d’Espais de Memòria de Catalunya i el 2010 va ser restaurat i senyalitzat per fer-lo visitable. Es tracta d’un bé cultural d’interès local a través del qual es pot descobrir un dels capítols més importants de la història de Calella: la guerra civil. A dia d’avui, el refugi és un vestigi representatiu de la lluita per a la consecució dels drets i les llibertats democràtiques a Catalunya.\nLes Torretes són un bé cultural d’interès local a Calella. Van ser construïdes pel servei de transmissions com a telègrafs òptics. Es composa de dues torres: una edificada el 1848 i que era d’ús militar, mentre que l’altra era d’ús civil i va ser construïda el 1857. Situades al sud del nucli urbà i a prop del Far de Calella, les Torretes són visibles des de la platja i el turó on estan ubicades proporciona un mirador i un entorn natural digne de visitar.


Concert de Sílvia Pérez Cruz i Mario Mas al Paranimf. VEU Revista Cultural de la Universitat d'Alacant\nConcert de Sílvia Pérez Cruz i Mario Mas al Paranimf\nSilvia Pérez Cruz actuarà el 29 d'abril en el Paranimf de la Universitat d'Alacant, a les 20 hores, juntament amb el guitarrista Mario Mas, en un concert que oferirà temes que van del flamenc al fado, passant per la copla. Les entrades estan disponibles al preu de 10 euros a través d'Instanticket i en la Llibreria Compàs del campus. També es vendran des d'una hora abans de l'actuació a les taquilles del recinte.\nNota: Entrades anticipades esgotades. Només es vendrà el percentatge reservat a taquilla, des d'una hora abans del concert.\nAquesta cita ha canviat el seu format respecte del primer anunci que es va fer a causa de motius aliens a la UA. Les entrades ja adquirides són vàlides per al nou format. Davant del canvi de programa, les persones que vulguen la devolució de la seua entrada podran fer-ho a través de l'entitat amb la qual l'hagen adquirida.\nSílvia Pérez Cruz és una de les veus més colpidores que ha aparegut els últims temps a la península. Parla el llenguatge de la música des que té ús de raó, va créixer entre cançons populars ibèriques i llatinoamericanes, i es va educar en el clàssic i el jazz. Contagiada pel flamenc a través d'una connexió que sembla sobrenatural, canta d'una forma que només és seua i fa estremir.\nSeria impossible enquadrar Sílvia Pérez Cruz en un únic estil. És versàtil i inconfusiblement personal. Dues qualitats que rarament coincideixen i en canvi a ella la defineixen. És fidel als diferents estils que aborda sense deixar de ser, en cap moment, ella mateixa.\nHa format part d'infinitat de discos i projectes. Amb el contrabaixista Javier Pujol va rescatar el feeling cubà i va formar duo ocasional amb Toti Soler. Va debutar com a compositora i solista amb 11 de novembre (Universal, 2012), que va combinar èxit de públic i de crítica, i pel qual va rebre un Disc d'Or. En la gira d'aquest treball, Pérez Cruz ja va estar acompanyada pel guitarrista Mario Mas, igual que ho farà en la cita del Paranimf de la Universitat d'Alacant.


La festa de Cambrils passa al mar\nDel 23 de juny a l’1 de juliol se celebra la Festa Major local amb activitats al mar, foc, música i àpats populars\nEl mar sempre és el protagonista de les festes a Cambrils. Del 23 de juny a l’1 de juliol Cambrils celebrarà la Festa Major de Sant Pere, amb més d'una setmana on la música, la tradició marinera i el foc seran els grans protagonistes. Tot amb bona gastronomia i regust mariner. Et seleccionem les 5 activitats més especials.\n1. Revetlla de Sant Joan\nLes festes de Sant Pere sempre proposen una revetlla diferent vora el mar. Després de rebre la flama del Canigó, la nit del 23 de juny hi haurà una nit de festa amb l’Orquestra Europa que compleix 40 anys oferint la millor música en directe. Un ampli repertori per a les millors nits de ball! Per a qui tingui ganes de ballar tot tipus d’estils i on el jovent podrà gaudir dels temes pop-rock de sempre i de la música més actual, per fer d’aquesta Nit de Sant Joan una nit memorable. Tot això ben prop de la platja i amb servei de bar a càrrec dels Xiquets de Cambrils!\n2. Regates populars de llaguts\nI si dèiem que el mar està present a les festes de Sant Pere, una de les activitats més aclamades és la regata popular de llaguts. Al llarg del litoral hi havia petites drassanes a les platges on treballaven mestres d'aixa per construir aquestes barques que s'heretaven de pares a fills. En aquest cas, una vintena de tripulacions es disputen la victòria en diferents categories, a més d'una tripulació convidada i una de categoria infantil o cadet.\n3. Festa de l'ormeig tradicional\nEnguany Cambrils acollirà la tretzena edició de la Festa de l’Ormeig, que tindrà lloc el dissabte 30 de juny. Aquesta festa de recreació té com objectiu principal presentar i valorar l’ofici del pescador i la seva família, a través de les tècniques i els treballs a la mar o en terra directament relacionats. Per portar-les a terme es compta amb la col·laboració de diverses institucions i també de persones a títol individual que van vestides amb la roba que evoca aquell moment històric. A les 16h, del port de Cambrils, sortirà el pailebot Santa Eulàlia posant rumb per llevant per navegar davant de la platja del Regueral. Més tard, es recrearà l'arribada de les barques del vi als bastiments de cabotatge tal i com es feia abans de la construcció del port de Cambrils. I després, tirada de l’artet fet i armat a Cambrils. Tot seguit, estesa de l’art a la platja i a continuació subhasta de peix a l’antiga, a càrrec de La Teca Teatre. Si has de triar un acte de totes les festes, et recomanem aquest!\n4. Trobada de bèsties de foc\nDissabte 30 de juny a la nit, a les 22h, pel passeig Marítim correrà la Cercavila del Foc amb un seguit de bèsties de foc arribades de moltes poblacions veïnes per participar d'aquest seguici. A partir de les 23h, a la plaça Mn. Joan Batalla, hi haurà el concurs d'enceses on cada colla demostrarà la seva capacitat estètica amb el foc. El recorregut de la Cercavila del Foc s'iniciarà al passeig Miramar, carrer Ferran Sorts i acabament i encesa final a la plaça Mossèn Joan Batalla.\n5. Per als més petits\nLes festes de Sant Pere també tenen un espai per als més petits. El dimarts 26 de juny a la tarda i al passeig de les Palmeres, s'ha programat una tarda infantil amb escuma amb la companyia Xip Xap, els més divertits de mar enllà i també de terra endins. Amb ells, els més petits ballaran, riuran i viuran un viatge inoblidable. Els infants podran viure una gran aventura amb 'Els corsaris de l'escuma', pujant al vaixell pirata i jugant amb l'aigua, el confeti i les bales de canó. Dijous 28 de juny, també a la tarda, a la plaça Mn. Joan Batalla, cucanyes tradicionals per a tota la família, dinamitzades de forma original i divertida per Petit Oci.


El volum de negoci d'Anecoop supera per primera vegada els 700 milions d'euros - Diari La Veu\nEscriba el número 251371\nEl volum de negoci d'Anecoop supera per primera vegada els 700 milions d'euros\nLa cooperativa de cooperatives obri una filial a Nova York per a importar i distribuir vi als Estats Units\n15 març 2019 12:00h\nLa cooperativa de segon grau ha obtingut uns beneficis d'1.631.000 milions d'euros / DIARI LA VEU\nVALÈNCIA. La cooperativa de cooperatives valenciana, Anecoop, ha tancat l'exercici 2017-2018 superant per primera vegada els 700 milions d'euros de volum de negoci. La cooperativa de segon grau ha obtingut uns beneficis d'1.631.000 euros. En el conjunt del grup, el volum de negoci ha crescut fins als 900 milions d'euros.\nAixí ho han explicat el president d'Anecoop, Alejandro Monzón, i el director general, Joan Mir, abans d'entrar a l'assemblea anual de socis de la cooperativa que se celebra aquest divendres al Palau de Congressos de València. Mir ha lamentat que, tot i els bons resultats de la cooperativa, l'assemblea serà "trista" perquè es presentaran "les millors dades d'Anecoop enmig de la pitjor campanya de cítrics que es recorda".\nNo obstant això, tant Monzón com Mir han assegurat que el seu objectiu és llançar un missatge de tranquil·litat als productors de cítrics i tractar de buscar solucions a la crisi citrícola. "Anecoop representa una seguretat i una solidesa molt necessària en el nostre sector. Amb 70 cooperatives i empreses sòcies, Anecoop es troba en la millor posició per a afrontar situacions difícils amb lideratge i força", ha assegurat Monzón, que ha insistit que tenen capacitat per a fer front amb les millors condicions a dificultats com els problemes dels cítrics i el Brèxit.\nDe fet, segons ha explicat Mir, la crisi citrícola ha afectat el grup d'Anecoop, que ha guanyat 700.000 euros menys que en l'exercici anterior per la mala campanya de la taronja. Al respecte, des d'Anecoop s'ha insistit que la citricultura valenciana té futur sempre que s'aborden els problemes estructurals que pateix, com són el minifundisme i la parcel·lació.\nEn l'exposició dels resultats de l'any, Mir ha destacat l'origen exportador d'Anecoop i assegura que en la campanya 2017-2018 el 80% del negoci ha vingut de les exportacions. Tot i això, ha assenyalat que abans el volum d'exportacions rondava el 90%.\nA més, han anunciat que estan a punt d'obrir a Nova York una nova filial de vins: Anecoop Wine Corporation. Segons ha explicat Mir, la tenen enllestida per a obrir-la des de l'1 de gener, però les cinc setmanes de tancament de l'administració Trump ha retardat els seus plans. L'objectiu de la sucursal als Estats Units és la d'importar i distribuir els vins d'Anecoop.\nPel que fa a Sud-àfrica i l'arribada de les seues taronges, des d'Anecoop s'han mostrat contaris als proteccionisme, però també rebutgen "que Europa siga un colador". Així, advoquen perquè s'establisca una llei que iguale les pràctiques fitosanitàries dels països tercers amb les europees i que els controls als ports d'Europa del Nord siguen els mateixos que a l'estat espanyol.\nFGV tanca el 2018 amb més de 78 milions d'usuaris i 71 milions d'ingressos\nL'empresa pública ha millorat els seus resultats anuals en 1,8 milions d'euros\nBaleària va transportar 4,3 milions de passatgers el 2018 en les seues 23 rutes, un 11% més que el 2017\nLa naviliera assegura que el 2020 tindrà 9 vaixells intel·ligents propulsats a gas\nEscriba el número 918616


Es constitueix la Taula per a la convivència infantil de Palamós • Ràdio Capital de l'Empordà\nPreveu abordar, a curt termini, la revisió del protocol d’absentisme, l'abordatge i prevenció de l’assetjament entre iguals\nL’Aula d’Aprenentatge de Palamós va presentar una Taula per a la convivència infatil de Palamós, amb l’objectiu de millorar la l’atenció a la infància del municipi i la coordinació pel que fa a la prevenció i la detecció de disfuncions que la puguin afectar, especialment a aquella que es troba en situacions de dificultat socioeducativa. Aquesta Taula, dins del Projecte Palamós Ciutat Educadora, reuneix professionals dels serveis diversos que treballen amb infància del municipi.\nLa creació d’aquest grup de treball permetrà la prospecció i estudi de les diverses situacions que es plantegin a nivell de municipi en relació amb el col·lectiu infantil, així com la sensibilització sobre la importància de treballar i tenir cura de totes les qüestions que afectin l’entorn dels infants i adolescents.\nLa Taula per a la convivència infantil de Palamós preveu abordar, a curt termini, la revisió del protocol d’absentisme, la prevenció de l’assetjament entre iguals o l’harmonització dels mecanismes de relació dels centres educatius amb el municipi, entre altres. Per a poder actuar de manera eficaç en tots aquests temes la Taula proposarà la creació de subgrups de treball.\nArticle anteriorERC de Palamós i Sant Joan presenta els deu primers de la llista aquesta tarda\nArticle següentXifres espectaculars de la Garoinada 2019 de Palafrugell


Catalunya a Comú no se suma a la vaga general per no ser inclusiva\nDomènech nega intervenció d'Iglesias en la consulta d'Podem.\nEl coordinador general de Catalunya a Comú i cap de llista de la candidatura conjunta amb Podem, Xavier Domènech, ha afirmat que la seva formació política "sempre" dóna suport a les mobilitzacions socials però ha apuntat que la vaga general a Catalunya prevista per al 8 de novembre només ha estat convocada per un sindicat: Intersindical-CSC.\nCC.OO. no participarà en la vaga general de Catalunya el 8N\nAixí, Domènech ha expressat el seu suport a les mobilitzacions "inclusives i massives" convocades i recolzades per la Mesa per a la Democràcia integrada per diverses entitats.\nDomènech ha donat suport a la decisió de la direcció de Podem consultar a les bases sobre si participar en les eleccions del 21 de desembre en coalició amb CatComú, en ser preguntat per la dimissió del secretari general de Podem, Albano-Dante Fachin.\nEl coordinador de Catalunya a Comú ha negat que hi hagi hagut una "intervenció" per part del líder de Podem, Pablo Iglesias, en convocar aquesta consulta des de Madrid.\nAixí mateix, Domènech ha defensat la postura de la direcció general per fer "una aposta molt valenta" i "democràtica" en apostar per la defensa d'un "Estat plurinacional", rebutjant així la la independència com "opció" del partit morat.\nSobre la candidatura que ell encapçalarà de cara a les eleccions autonòmiques del 21 de desembre, ha advocat per "construir una majoria i transversal" per a Catalunya i ha rebutjat que, després dels comicis, segueixin dos blocs enfrontats.


Esquerra incorpora quatre dones a la seva executiva\nMarta Vilalta ha posat en relleu l'aposta per «feminitzar» el partit\nper Redacció dilluns, 17 de setembre 2018 - 20:56h | Actualitzat a 17/09/2018 21:07h\nMarta Vilalta, en una imatge d'arxiu | CatalunyaDiari.cat\nEsquerra Republicana mou fitxa. El partit independentista passarà a tenir fins a sis vicesecretaries generals —fins ara només en tenia quatre— i, en aquesta parcel·la, la fins ara portaveu Marta Vilalta hi jugarà un paper important, ja que ascendirà a la vicesecretaria general d’Estratègia, Entorn i Gestió del Coneixement.\nEls moviments a la formació, però, no s’aturen aquí. Si bé és cert que el lideratge d’Oriol Junqueras i Marta Rovira es manté intacta, Esquerra també incorporarà quatre dones a la seva plana executiva: Marta Vilaret, Sus Martí, Natàlia Garriga i Georgina Oliva. Finalment s’espera que els canvis a la direcció siguin ratificats pel consell nacional del proper dissabte.\nEsquerra aposta per «feminitzar» el partit\nHa estat el clam i l’anhel transmès per Marta Vilalta. Per això mateix, el partit ha al·legat que defensa els canvis també com una via per «feminitzar» Esquerra, ja que ara la meitat de les vicesecretaries generals serien a mans de dones.\nMés concretament, els canvis a Esquerra seran els següents: Sus Martí, previsiblement substituirà la diputada i alcaldable de Pineda de Mar; Georgina Oliva, actual directora general d’Atenció a la Infància i Adolescència (DGAIA) passarà al lloc de la consellera de Salut a la secretaria de Secretaria de Salut i Benestar; i David Agustí deixaria pas a Natàlia Garriga al capdavant de la secretaria de Política Cultural, Educació i Esports.\n@Esquerra_ERC es reforça per plantar cara a la repressió i refermar el lideratge d’Oriol @junqueras i @martarovira\nLlegeix la notícia amb la proposta de canvis a l'Executiva Nacional aquíhttps://t.co/vE2yZtQVmp — Esquerra Republicana (@Esquerra_ERC) 17 de setembre de 2018\nJunqueras i Rovira, inamovibles\nOriol Junqueras, empresonat a Lledoners, i Marta Rovira, exiliada a Suïssa, continuaran sent les cares visibles del partit. La intenció d’ERC passa per mantenir els seus líders tot i les condicions actuals, tot i que els canvis efectuats es durien a terme pel context judicial que es viurà aquesta tardor.\nEl conseller d’Economia, Pere Aragonès, finalment, tampoc perdrà la seva posició i continuarà sent el número tres d’Esquerra Republicana de Catalunya.\nCritiquen Ana Rosa per la seva cobertura de la manifestació espanyolista de Barcelona\nLa contundent acusació de la filla de Joaquim Forn davant les Nacions Unides\nOriol Junqueras Marta Rovira Procés Català ERC


El bloc del Bib.Botó: Resum de la trobada pedagògica de l'Hospitalet\nResum de la trobada pedagògica de l'Hospitalet\nGràcies a la Marisa Trucharte disposem d'un petit resum de què va ser aquesta jornada que fa uns dies us recomanàvem.\nMoltes gràcies per fer-nos de reportera!\nRESUM DE LA 18ena.TROBADA PEDAGÒGICA\n“Lectura, emocions i sentiments”\nDIMARTS 2 DE JULIOL DE 2013 HOSPITALET – AUDITORI BARRADAS\nOrganitza: el servei educatiu de l’Hospitalet en col·laboració amb les Biblioteques públiques en el marc del seminari de les Biblioteques escolars\nL’auditori d’una de les ciutats més actives de Catalunya en la promoció de la lectura va obrir les seves portes a la 18ena.Trobada pedagògica “Lectura, emocions i sentiments”.\nL’acte va acollir a especialistes i representants de la cultura, la pedagogia, l’Ensenyament, les biblioteques escolars i les biblioteques públiques del país.\nLes intervencions de tots els ponents van coincidir en el denominador comú de la necessitat que els nostres fills, els nostres estudiants i usuaris rebin la millor de les atencions educatives i de formació a través d’una lectura de qualitat, és a dir aquella que acompanya al lector en l’adquisició de coneixements sense oblidar la gestió dels seus sentiments i emocions i en l’adquisició no només de coneixements, sinó també de cultura.\nPilar Domínguez, Cap dels Serveis Educatius de Barcelona Comarques i moderadora de la taula va donar la paraula a intervencions que des de l’ inici fins a la cloenda de la trobada van mantenir el nostre interès.\nLa presentació iniciada pel Regidor de cultura de la ciutat, Jaume Graells per a qui “la lectura és el cor de les competències comunicatives”, va anar seguida de la Directora dels Serveis Territorials, Montserrat Llobet, qui va subratllar la importància dels mediadors entre lector i lectura, i de que aquests experimentin abans el gust per les lectures que després recomanen o llegeixen amb els estudiants.\nL’experta en lectura emocional, Elisabet Abeyà, a la seva conferència ens va recordar els aliats més eficaços per educar en emocions i coneixements de forma equilibrada a través de la lecto-escriptura de la poesia de qualitat. Ens va recomanar mantenir un clima de màxima comprensió educativa i pedagògica vers als lectors (especialment, vers als infants). Per acabar fent-nos saber que “sense emocions no hi ha aprenentatge” i que “tot el que aprenem està relacionat amb un component emocional i afectiu que no podem oblidar en el moment de transmetre el gust per la lectura i la necessitat de coneixement.”\nLa Trobada va continuar amb la Taula rodona “Biblioteca escolar: Llibres plens de sentiments” on la intervenció de Cecília Lladó (responsable del projecte “puntedu” de les biblioteques escolars de la Generalitat de Catalunya) ens va suggerir que poséssim a l'abast dels estudiants d'ensenyament públic l'àlbum il·lustrat perquè sent aquest de màxima qualitat literària, artística i cultural, és una eina dinamitzadora de la lectura que facilita la comprensió lectora.\nVam ser informats del que s’està fent a altres països (La lectura a Europa) de la mà d’un expert en biblioteques escolars de la categoria de Jaume Centelles, mestre i director de l’escola Sant Josep-El Pi i 5è Premi Romaní, 2012 (concedit pel Grup de treball del Col·legi de Biblioteconomia i documentació “Bib.botó”).\nLa Rosa Isern (mestra, llibretera i bibliotecària de les Biblioteques públiques de L’Hospitalet) ens va comentar que els ciutadans disposàvem d’una acurada guia de lectures per treballar les emocions i els sentiments.\nCom no podia ser d’una altra manera, els protagonistes de la cloenda van ser les veus dels estudiants de primària i les seves lectures i treballs (sobre la poetessa Joana Raspall).\nUn corpus d’experiències lectores, emocions i sentiments explicats pels mestres i bibliotecaris/-àries de les escoles de L’Hospitalet : Puig Gairalt, Ernest Lluch i Pau Casals respectivament.\nPublicado por Un chat botté en 11:45\nEtiquetas: Any Joana Raspall, Biblioteques, Biblioteques escolars, Jornades\nEl Petit príncep a Girona


Les obres de la piscina de l'estadi Climent d'Ibi finalitzaran al desembre - ESCAPARATE DIGITAL\nLes obres de la piscina de l'estadi Climent d'Ibi finalitzaran al desembre\nLes obres d'adequació de la piscina de l'estadi Climent finalitzaran aquest mes de desembre, tal com van comprovar el dimecres 30 d'octubre l'alcalde, Rafael Serralta, i els regidors d'Urbanisme i Esports, durant la visita a les instal·lacions.\nUna vegada concloguen els treballs, la piscina tornarà a obrir-se al públic a l'estiu, inicialment amb cursos de natació.\nCal recordar que Ibi disposa d'una piscina climatitzada, oberta tot l'any, i amb una piscina exterior, operativa únicament durant els mesos d'estiu, i totes dues ubicades al Poliesportiu Municipal.\nAmb la posada en marxa de la del Climent es descongestionarà el nombre d'usuaris i evitarà llargs desplaçaments per als veïns que viuen més allunyats del Poliesportiu.\nLes obres estan sent executades per l'empresa Categor Obres i projectes i la inversió ascendix a 210.768 euros, sufragada amb una subvenció de la Diputació d'Alacant.\nL'estadi Climent ha comptat en aquests últims anys amb una remodelació gairebé integral, instal·lant nou enllumenat, gespa artificial, grades, nous vestuaris, arranjament de façana, cantina, banys, etcètera, i adaptant-se completament a la nova normativa. Ara, amb l'arranjament de la piscina, es completa la reforma d'aquesta instal·lació esportiva.\nSegons explica, Santiago Cózar, regidor d'Urbanisme, "aquesta actuació respon a l'estratègia iniciada per l'equip de govern per dotar de serveis als barris i incrementar l'activitat en els mateixos, revitalitzar-los, enfortint així la participació i el protagonisme veïnal", a més, recordava que l'Ajuntament acaba de construir també una pista multiesport al parc de Campos, i indicava que aquest serà el modus operandi al llarg de tota la legislatura.\nel día 03/11/2019 a las 07:47\nAra no més falta que es regularitze el aparcament en el carrer Vicent Aleixandre al seu pas per l'estadi Climent. Es un perill la cantitat de cotxes que aparquen de qualsevol manera estretint la calçada, més a més quant eixe carrer es la única eixida que hi ha cap les partides de Villalobos i Regalo...\nel día 05/11/2019 a las 10:36\nSomos muchos los que practicamos natación y en verano no podemos hacerlo al aire libre, por lo que ruego a los políticos que nos tengan en cuenta en esta piscina y habiliten un par de calles con corcheras para que podamos practicar nuestro deporte, a la misma vez que el resto de la piscina queda para el baño lúdico.